b'\n_START_ARTICLE_\nDen lange mesoamerikanske kalenderen\n_START_PARAGRAPH_\nDen lange mesoamerikanske kalenderen er en ikke-repeterende vigesimal og base-18 kalender som ble benyttet av flere kulturer i Mesoamerika i f\xc3\xb8rkolumbisk tid, deriblant toltekerne, aztekerne og mayaene. Det er antatt at den oppstod blant olmekerne. Ved \xc3\xa5 benytte et modifisert vigesimalsystem teller kalenderen antall dager som er g\xc3\xa5tt siden den mytologiske skapelsesdagen som tilsvarer 11. august 3114 f.Kr. i den proleptiske gregorianske kalenderen. Kalenderen var mye brukt p\xc3\xa5 monumenter.'